Joseph François Dupleix
Store norske leksikon,Historie,Verdens historie og samtidshistorie,Europa,Frankrikes historie
Joseph François Dupleix var fransk koloniadministrator og guvernør av Pondicherry. Fra 1742 var han overdirektør for alle franske handelsforetak i India.
Dupleix ville grunnlegge et fransk velde i India ved å inngå forbund, rettet mot britene, med en rekke innfødte fyrster. I 1746 erobret han Madras fra britene. Briten Robert Clives fremtreden i 1751 førte til nederlag for Dupleix. Han fikk liten støtte fra den franske regjeringen og ble hjemkalt i 1754. Han døde fattig og hjemløs i 1763. Les mer i Store norske leksikon kolonialisme Frankrikes historie Indias historie